437.97 REGOLI DWAR IN-NOTIFIKAZZJONI, REĠISTRAZZJONI U APPROVAZZJONI TAL-OPERATURI FIS-SETTUR TAL-GĦALF TAL-ANNIMALI L-AVVIŻ LEGALI 318 ta’ l-2009. L-AVVIŻ LEGALI 318 ta’ l-2009. 1. (1) It-titolu ta’ dawn ir-regoli hu Regoli dwar in-Notifikazzjoni, Reġistrazzjoni u Approvazzjoni tal-Operaturi fis-Settur tal-Għalf tal-Annimali. (2) Dawn ir-regoli għandhom japplikaw għal: (a) l-attivitajiet ta’ l-operaturi fis-suq tal-għalf f’kull stadju, minnu inkluża l-produzzjoni primarja tal-għalf, sa u inkluż t-tqegħid tal-għalf fis-suq; (b) it-tmigħ ta’ annimali li jipproduċu jew jintużaw għall-ikel; (ċ) l-importazzjoni u l-esportazzjoni ta’ għalf minn u lejn pajjiżi terzi. (3) Dawn ir-regoli m’għandhomx japplikaw għal dan li ġej: (a) il-produzzjoni domestika privata tal-għalf: (i) għal annimali li jipproduċu jew jintużaw għall-ikel miżmuma għall-konsum domestiku privat; u (ii) għal annimali mhux miżmuma għall-produzzjoni tal-ikel; (b) tmigħ ta’ annimali li jipproduċu l-ikel miżmuma għall-konsum domestiku privat jew għall-attivitajiet imsemmija fl-Artikolu 1(2)(ċ) tar-Regolament (KE) Nru. 852/2004 tal-Parlament Ewropew u tal-Kunsill tad-29 ta’ April 2004 dwar l-iġjene ta’ oġġetti tal-ikel; (ċ) t migħ ta’ annimali mhux miżmuma għall-produzzjoni ta’ ikel; (d) il-forniment dirett ta’ kwantitajiet żgħar ta’ produzzjoni primarja ta’ għalf fuq livell lokali mill-produttur li li rziezet lokali għall-użu f’dawk l-irziezet; (e) bejgħ bl-imnut ta’ ikel għall-annimali domestiċi ta’ wens. 2. Tifsir. F’dawn ir-regoli, kemm-il darba r-rabta tal-kliem ma tkunx teħtieġ xort’oħra, "l-awtorità kompetenti" tfisser id-Dipartiment responsabbli għas-Servizzi Veterinarji. 3. Obbligi ġenerali. Operaturi fis-settur tal-għalf tal-annimali għandhom jiżguraw li l-istadji kollha ta’ produzzjoni, ipproċessar u distribuzzjoni li jkunu taħt il-kontroll tagħhom għandhom jitmexxew skond il-liġijiet tal-Komunità, il-liġijiet ta’ Malta komparabbli magħhom u l-prattika adatta. B’mod partikolari, għandhom jiżguraw li jkunu qegħdin jissodisfaw il-ħtiġiet tal-iġjene rilevanti kif stabbiliti fir-Regolament (KE) Nru. 183/2005. 4. Għandu jinżamm riskju baxx. Fit-tmigħ ta’ annimali li jipproduċu jew jintużaw għall-ikel, il-bdiewa għandhom jieħdu miżuri u jadottaw proċeduri biex iżommu r-riskju ta’ kontaminazzjoni bijoloġika, kimika u fiżika tal-għalf, tal-annimali u tal-prodotti tal-annimali, baxx kemm jista’ jkun. 5. (1) Dwar xogħol fil-livell ta’ produzzjoni primarja tal-għalf u kull ħidma oħra li jkollha x’taqsam miegħu kif ġej-(a) il-ġarr, ħażna u tqandil ta’ prodotti primarji fil-post ta’ produzzjoni; (b) ħidma ta’ trasport għall-kunsinna ta’ prodotti primarji mill-post tal-produzzjoni lejn stabbiliment; (ċ) it-taħlit tal-għalf għall-ħtiġiet esklussivi tal-azjendi tagħhom stess bla ma jintużaw addittivi jew taħlit lest ta’ addittivi ħlief għal addittivi użati fil-ħżin ta’ ħaxix f’fossa, l-operaturi fis-settur tal-għalf tal-annimali għandhom jikkonformaw ruħhom mad-dispożizzjonijiet ta’ l-Anness 1 tar-Regolament (KE) Nru. 183/2005, meta dawk id-dispożizzjonijiet ikunu rilevanti għall-ħidmiet li jkunu qegħdin isiru. (2) Għal xogħol ieħor barra minn dawk li jissemmew fis-subregola (1), inkluż it-taħlit tal-għalf għall-ħtiġiet esklussivi tal-azjendi tagħhom stess meta jintużaw addittivi jew taħlitiet lesti ta’ addittivi ħlief għal addittivi użati fil-ħżin ta’ ħaxix f’fossa, l-operaturi fis-settur tal-għalf tal-annimali għandhom jikkonformaw ruħhom mad-dispożizzjonijiet tal-Anness II mar-Regolament (KE) Nru. 183/2005, meta dan ikun rilevanti għall-ħidma li tkun qegħda ssir. (3) L-operaturi fis-settur tal-għalf tal-annimali għandhom: (a) jikkonformaw ruħhom ma’ kriterji mikrobijoloġiċi speċifiċi; (b) jieħdu miżuri jew jadottaw il-proċeduri meħtieġa biex jilħqumiri speċifiċi: Iżda l-kriterji u l-miri msemmija fil-paragrafi) għandhom jiġu adottati skond il-proċedura msemmija fl-Artikolu 31(2) tar-Regolament (KE) Nru. 183/2005. (4) L-operaturi fis-settur tal-għalf tal-annimali jistgħu jużaw il-gwidi li hemm provdut dwarhom fil-Kapitolu III tar-Regolament (KE) Nru. 183/2005 biex dawn jgħinuhom jikkonformaw ruħhom mal-obbligi tagħhom skond din ir-regola. (5) Il-bdiewa għandhom jikkonformaw ruħhom mad-dispożizzjonijiet stabbiliti fl-Anness III tar-Regolament (KE) Nru. 183/2005 meta jkunu qegħdin jitimgħu annimali li jipproduċu l-ikel. 6. Kontrolli uffiċjali, notifikazzjoni u reġistrazzjoni. (1) L-operaturi fis-settur tal-għalf tal-annimali għandhom jikkoperaw mal-awtoritajiet kompetenti, skond il-liġijiet tal-Komunità rilevanti u dawn ir-regoli. (2) L-operaturi fis-settur tal-għalf tal-annimali għandhom: (a) jgħarrfu lill-awtorità kompetenti fi żmien tliet ġimgħat minn notifika li tiġi pubblikata fil-Gazzetta għaldaqstant, b’kull stabbiliment taħt il-kontroll tagħhom, li jkun attiv f’xi stadju tal-produzzjoni, ipproċessar, ħżin, trasport jew distribuzzjoni tal-għalf, hekk kif meħtieġ mill-awtorità kompetenti bil-għan li dawn jiġu reġistrati; (b) jipprovdu lill-awtorità kompetenti informazzjoni aġġornata fuq kull stabbiliment taħt il-kontroll tagħhom kif imsemmi fil-paragrafu (a), kif ukoll javżaw lill-awtorità kompetenti b’kull bidla sinifikanti fl-attivitajiet u meta jagħlaq xi stabbiliment eżistenti. (3) L-awtorità kompetenti għandha żżomm reġistru ta’ l-istabbilimenti. 7. Approvazzjoni ta’ stabbilimenti għan-negozju tal-għalf. L-operaturi fis-settur tal-għalf tal-annimali għandhom jiżguraw li dawk l-istabbilimenti li jkunu taħt il-kontroll tagħhom u li jkunu koperti bir-Regolament (KE) Nru. 183/2005 jiġu approvati mill-awtorità kompetenti, meta: (a) dawk l-istabbilimenti jwettqu xi waħda minn dawn l-attivitajiet li ġejjin: (i) il-manifattura u, jew it-tqegħid fis-suq ta’ addittivi tal-għalf koperti bir-Regolament (KE) Nru. 1831/2003 jew prodotti koperti bid-Direttiva 82/471/KEE u kif imsemmija fil-Kapitolu 1 tal-Anness IV tar-Regolament (KE) Nru. 183/2005; (ii) il-manifattura u, jew it-tqegħid fis-suq ta’ taħlitiet lesti u li jitħejjew bl-użu tal-addittivi tal-għalf imsemmija fil-Kapitolu 2 tal-Anness IV tar-Regolament (KE) Nru. 183/2005; (iii) il-manifattura għat-tqegħid fis-suq, jew il-produzzjoni għal bżonnijiet esklussivi tal-azjendi tagħhom stess, ta’ għalf kompost li fih jintużaw addittivi ta’ għalf jew taħlitiet lesti li jkun fihom addittivi tal-għalf u kif imsemmija fil-Kapitolu 3 tal-Anness IV tar-Regolament (KE) Nru. 183/2005; u (b) l-approvazzjoni tal-awtorità kompetenti tkun meħtieġa minħabba fil-post fejn ikun jinsab l-istabbiliment. 8. Ħ ti ġiet. L-operaturi fis-settur tal-għalf tal-annimali m’għandhomx joperaw jekk: (a) ma jkunux reġistrati skond ir-regola 6; jew (b) ma jkollhomx approvazzjoni, meta din tkun meħtieġa skond ir-regola 7. 9. Lista ta’ stabbilimenti reġistrati u approvati. (1) Għal kull attività, l-awtorità kompetenti għandha telenka f’lista jew listi nazzjonali dawk l-istabbilimenti li hija tkun irreġistrat kif imsemmi fir-regola 6. (2) Stabbilimenti approvati mill-awtorità kompetenti kif imsemmi fl-Artikolu 13 tar-Regolament (KE) Nru. 183/2005 għandhom jitniż/lu f’lista nazzjonali, u jkollhom numru ta’ identifikazzjoni għal kull wieħed minnhom. (3) L-awtorità kompetenti għandha żżomm aġġornat ir-reġistrazzjonijiet ta’ stabbilimenti fil-listi msemmija fis-subregoli) kif hemm fid-deċiżjonijiet imsemmija fl-Artikoli 14, 15 u 16 tar-Regolament (KE) Nru. 183 ż2005 biex jissospendu, jirrevokaw jew jemendaw xi reġistrazzjoni jew approvazzjoni. (4) Il-lista msemmija fis-subregola (2) għandha titfassal kif imsemmi fil-mudell stabbilit fl-Anness V, Kapitolu 1 tar-Regolament (KE) Nru. 183/2005. (5) In-numru ta’ identifikazzjoni msemmi fis-subregola (2) għandu jkollu l-forma stabbilita fl-Anness V, Kapitolu 1 tar-Regolament (KE) Nru. 183/2005. (6) L-awtorità kompetenti għandha tippubblika, b’avviż fil-Gazzetta, il-lista ta’ stabbilimentimsemmija fis-subregola (1).